Desființarea a fost iminentă! Foresta Suceava se retrage din Liga 3
Clubul Foresta Suceava a anunțat retragerea din Liga 3, abandonând competiția din motive financiare. Echipa a pierdut jucători, antrenori și a fost penalizată cu 6 puncte din cauza neachitării restanțelor către fostul antrenor Ionuț Moșteanu. Pauza de iarnă s-a dovedit a fi fatală pentru clubul care nu și-a putut relua activitatea în 2024.
Foresta a comunicat Federației Române de Fotbal retragerea, iar pe site-ul FRF echipa nu mai este programată pentru meciurile următoare. Situația financiară precară a dus la pierderea punctelor și a dus clubul la retragere, iar cele trei meciuri rămase contra echipelor băcăoane, FC Bacău (acasă), CSM Bacău (deplasare) și Aerostar Bacău (acasă) vor fi acordate adversarelor cu scorul de 3-0.
Această decizie afectează Seria 1 a Ligii 3, așadar nimeni nu va retrograda la finalul sezonului în urma retragerii echipei bucovinene. În urma acestei situații, primele patru echipe vor avansa în play-off, iar celelalte vor juca în play-out.
Pentru Foresta Suceava, care a fost lider și calificată matematic în play-off în primele 15 etape, aceasta este o schimbare drastică de la starea inițială a sezonului, pierzând poziția de lider și ajungând pe locul 3. Situația financiară dificilă, care a afectat clubul și în vara trecută, a culminat cu retragerea din competiție.
În vara trecută, 2023, Foresta a fost cel mai aproape de revenirea în Liga 2, însă a pierdut finala barajului cu ACSM Ceahlăul Piatra Neamț, cu scorul de 2-0.
Această retragere va avea un impact asupra clasamentului și derulării competiției, creând o situație dificilă pentru echipele care urmau să joace împotriva Forestei Suceava și schimbând dramatic direcția sezonului în Liga 3, Seria 1.
Între timp, la Suceava, Tribunalul a acordat, la 12 ianuarie 2024, personalitate juridică entității "Asociația Club Sportiv Municipal Cetatea 1932 Suceava", care se dorește să se înscrie în Liga 4 în vară. Cel care a înființat această asociație este Marian Bordeianu, fostul vicepreședinte al Forestei, iar alături de el îl are pe Gabriel Clim, fostul președinte al Forestei. Cei doi și-au dat demisia de la Foresta în vara anului 2023, odată cu antrenorul Dorin Goian. Motivul fiind problemele financiare pe care le avea clubul și mișcările făcute de membri fondatori.
"Încheiem anul ca o familie, așa cum am fost și vom fi mereu"
"Încheiem anul ca o familie, așa cum am fost și vom fi mereu", ultimul mesaj public al clubului Foresta Suceava, prin intermediul paginii sale oficiale de Facebook, la data de 3 decembrie 2023, când intra în vacanța de iarnă și nu conștientiza ceea ce avea să urmeze apoi.
Clasament Liga III Seria 1
Urmăriți SPORT.RO și pe Google News